钦定古今图书集成/明伦汇编/氏族典/第384卷 > 李基
## 钦定古今图书集成/明伦汇编/氏族典/第384卷 > 李基

按《周书李贤传》：“贤弟远子基，字仲和，幼有声誉，美容
仪。太祖奇之，乃令尚义归公主。大统十年，释褐员外
散骑常侍。后以父勋封建安县公，累迁抚军将军，俄
转大都督，进爵清河郡公。魏恭帝即位，迁使持节车
骑大将军。孝闵帝践阼，出为海州刺史。寻以兄植被
收，例合坐死，以主贵得免。武成二年，除江州刺史。保”
定元年卒。子威嗣。